JBfblioteca be Zedlogoa Espaiioles 


Dirigioa por los Dominicos oc las provincias oc Espana 


Qolumcn f 


Francisco be Vitoria, ©. 


$£onicntario0 a la ecunOa secunoac 


oe “anto omá0 


Edtdon prcparaoa por cl 


1R. Uicente 38eltran be feereoia, 


Zomo iv: Se justitia (qq. vyl/5d) 


© 4) 


Salamanca 


Spartaoo 17 
1914 


DE VICTORIA, O. P. 


ARTICULUS QUARTUS 


Utrum peccatum omissionis sit gravius quam peccatum 
transgressionis. 


1. — Respondet sanctus Thomas per duas conclusiones. Prima est, 
quod absolute loquendo majus peccatum est transgressio praecepti quam 
omissio. Haec conclusio patet in littera. 

Secunda conclusio est, quod hoc intelligitur si materiae sint aequales, 
alias vero non. Vide litteram. 

2. — In hoc articulo est notandum quod sunt variae sententiae de men- 
sura et latitudine malitiae omissionis; sed late de hoc habes disputatum 
in 1. 2, q. 71. Aliqui dicunt quod mensuratur ex parte obligationis prae- 
ceptorum. Nam si sit major obligatio in uno praecepto quam in alio, gra- 
vius peccatum erit illa omissio. Nam Deus praecepit ut diligamus Deum 
et proximum, et cum major obligatio sit diligere Deum quam proximum, 
sequitur quod omittere dilectionem Dei erit v. g., malitiae ut decem, et 
omittere dilectionem proximi ut quinque. Sed hoc non valet, nec hoc est 
aliquid dicere, quia jam manet dubium insolubile, scilicet penes quid de- 
bet attendi et cognosci major obligatio praecepti; et sic nihil est dicere, 
quia hoc est quod quaerimus, quomodo sciemus quod Deus obligavit me 
plus ad unum quam ad aliud. Et ideo, quia hoc nihil est dicere, dicunt alii 
quod illud attenditur penes omissionem bonorum actuum contrariorum, 
et sic quod illa omissio est gravius peccatum quae est omissio melioris 
actus, quia si est melius audire missam quam orare, omissio dicendi mis- 
sam est pejor quam omissio orandi, et sic de aliis. Sed isti etiam non de- 
clarant quaestionem, quia adhuc restat dubium, scilicet penes quid debet 
pensari et sciri bonitas actus. Ideo dico quod malitia omissionis est con- 
sideranda et mensuranda ex parte objecti et circumstantiarum ; ex obje- 
cto quia est melius, ut diligere Deum, et ita de homicidio respectu adulte- 
rii. Et ad hoc imaginanda est omissio ac si esset actus; et clarum est 
quod si esset actus, malitia ejus est ex objecto: ergo sic in omissione. 
Nam clarum est quod baptizari est melius ex objecto quia magis neces- 
sarium ad vitam aeternam quam audire missam: ergo omissio baptismi 
erit majus peccatum quam omissio audiendi missam. Et sic fac compara- 


tionem in aliis praeceptis. 


QUAESTIO OCTOGESIMA 


De partibus potentialibus justitiae. 


ARTICULUS UNICUS 
Utrum convenienter assignentur virtutes justitiae annexae. 


In hac quaestione vult sanctus Thomas reducere ad unam virtutem 
omnes virtutes quae sunt ad alterum, ut perfectam materiam de justitia 
relinqueret nobis. Et ideo respondet ad quaestionem istam per aliquas 
propositiones. Prima est: quod virtutes minus principales duo debent ha- 
bere ad hoc quod conjungantur aliis virtutibus principalibus: primum re- 
quiritur quod aliquo modo conveniant cum illis; secundum, quod aliquo 
modo deliciant <ut> a perfecta ratione ipsius. Itaque illae virtutes dicun- 
tur quodammodo partes justitiae minus principales vel alterius cujus- 
cumque virtutis, quae conveniunt cum tali virtute in aliquo et in aliquo 
deficiunt. 

Secunda propositio: Omnes virtutes quae sunt ad alterum, possunt re- 
duci ad justitiam et esse tamquam pariem illius, quia aliquo modo con- 
veniunt cum justitia, et aliquo modo deliciunt, quia non faciunt tantam 
aequalitatem sicut justitia, nec possunt facere debitum justitiae sicut 
justitia. 

Tertia propositio est: quod virtutes quae adjunguntur justitiae, faciunt 
aliquo modo aequalitatem. 

Quarta est: quod novem sunt virtutes quae reducuntur ad justitiam, 
id est quae cadunt sub justitia. Prima est religio ad Deum; secunda, pic- 
tas ad parentes; tertia, observantia per quam colimus bonos viros. Et 
istae tres virtutes conveniunt in debito cum justitia, deficiunt tamen ab 
illa quia non possunt reddere aequale, ut manifeste constat. Et quarta est 
veritas ad fidelitatem hominis, id est per quam homines dicuntur vera- 
ces; quinta est gratitudo; sexta est vendicta (sic), quia etiam licet capere 
vendictam per modum judicis; septima est libcralitas; octava est affabili- 
tas; nona est, licet non ponat illam expresse sanctus Thomas, epichcia 
quae est aequitas quaedam. Et sanctus Thomas de singulis partibus ha- 


rum novem virtutum agit in sequentibus. 


QUAESTIO OCTOGESIMAPRIMA 


De religione. 


ARTICULUS PRIMUS 


Utrum religio ordinet hominem solum ad Deum. 


Respondet sanctus Thomas quod religio exspectat ad solum Deum, 
sive dicatur a «relegendo», ut ait Isidorus secundum Ciceronem ’), sive a 
«reeligendo», ut Augustinus dicit, sive a «religando» *). Vide litteram 
sancti Thomae quae satis bona est. 

Lactantius Firmianus, De vera religione, lib. 4, cap. 28 adducit verba 
Ciceronis in secundo De natura deorum, qui dicit quod religio dicitur a 
relegendo; sed ille improbat hanc etymologiam, et dicit quod dicitur re- 
ligio a religando”). Calepinus citat Massurium Sabinum, qui putat quod 
religio dicitur a relinquendo, et sic religiosum dicitur quasi relictum re- 
ligioni *). Unde gentiles in locis solitariis colebant suos gentiles. Sed me- 
lior etymologia inter alias est illa quam ponit Lactantius, quia eamdem 
etiam ponit Servius. 

Dominus Cajetanus dicit quod sanctus Thomas non quaerit in hoc ar- 
ticulo an Deus sit objectum religionis, id est an religio sit circa Deum 
sicut circa objectum, quia Deus non est objectum immediatum religionis, 
sed est finis illius, et ita quaerit an religio sit circa Deum sicut circa fi- 
nem, quia sic in l. 2 dicit Cajetanus quod sanctus Thomas dividit peccata 
per finem. Et sic virtutes possunt dividi per finem, quia aliquae virtutes 


sunt quae ordinant hominem ad proximum, ut justitia, et tamen justitia 


*) Isidorus, Etymol. 1.10 (P. E.:82, 392). 
2  August., De civit. Dei, 1. 10, c. 3 (P. L. 41, 280). 
*) L. Firmianus, Divin, inslit., lib. 4, cnp. 28 (P. L. 6, 536). 


4) Ambrosius Calepinus (t 1510), Diclionannnt linguae latinae, verbo Religio. 

non ordinatur in proximum sicut in objectum. Sic etiam religio ordinat 
hominem circa Deum, scilicet velut in finem et non velut in objectum. 
Solum enim facit hominem bene se habere erga Deum. Et sic quando 
sanctus Thomas dicit quod religio est solius Dei, est dicere quod facit 
hominem bene se habere circa cultum Dei. Non tamen vult dicere quod 
objectum religionis immediatum sit Deus, sicut nec est aliarum virtutum 


moralium. 


ARTICULUS SECUNDUS 


Utrum religio sit virtus. 


Rospondetur quod sic, id est colere Deum est actus virtutis et non su- 
perstitio. Probatur, quia omnis actus bonus exspectat ad aliquam virtu- 
tem; colere Deum est actus bonus: ergo exspectat ad aliquam virtutem; 
sed non est alia virtus nisi religio: ergo religio est virtus. 

Arguitur contra probationem sancti Thomae, quod non omnis actus 
bonus sit circa aliquam virtutem. Probatur. Virtus generatur ex habiti- 
bus, et tamen illi actus qui praecedunt virtutem sunt actus morales boni; 
sed ad nullam virtutem exspectant, id est non sunt alicujus virtutis: ergo 
male dicit sanctus Thomas. 

Ad hoc respondet Cajetanus quod actus boni uno modo capiuntur ut 
bonum distinguitur contra malum; et isto modo illa major sancti Thomae 
non est probabilis vera. Sed alio modo capitur bonum moraliter strictius, 
quando procedit ex electione, id est non solum ratione circumstantia- 
rum, sed ratione omnium quae requiruntur ad actum bonum; et isto mo- 
do est vera maxima sancti Thomae. Sed ego credo quod in generali lo- 
quitur sanctus Thomas pro quocumque actu bono morali, et sic major 
est vera universaliter. Ideo dico quod non opus est sic distinguere, nam 
sanctus Thomas loquitur de actu bono moraliter quod exspectat ad ali- 
quam virtutem, sive eliciatur ab illa virtute sive non, et sic ille actus 
praecedens est bonus et virtuosus. 

Ultra est notandum quod quando sanctus Thomas dicit quod ad reli- 
gionem exspectat reddere honorem debitum Deo, debet intclligi hono- 
rem, id est cultum et obsequium conveniens et proportionatum; non 
enim possumus Deo aequale debitum cl obsequium reddere. Est etiam 
notandum quod licet eadem signa reverentiae exhibeamus, id est redea- 
mus regibus et dominis aliis, non tamen illud vocatur religio, sed solum 
signa illa reverentiae quae Deo exhibemus. Est etiam notandum quod 


omnes virtutes sunt ex sua natura virtutes, et non a lege positiva. Sed 

tamen posset quis arcuere sicut arguit sanctus Thomas ad tertium, quod 
religio non sit virtus, quia ex lege positiva est quod flectamus genua, 
quod levemus manus etc. Sed ad hoc dico quod ex lege naturali est quod 
Deum colamus; sed qualiter illum debeamus colere, determinatum est 


per legem positivam. 


ARTICULUS TERTIUS 


Utrum religio sit'una virtus. 


Respondet sanctus Thomas quod sic quia est unus tinis ejus. Ergo. 

Sed contra hoc arguitur sic: quia religio habet multos actus distinctos 
specie, id est sunt plurcs actus distincti specie religionis: ergo non est 
unica virtus, sed plures virtutes. Antecedens patet, quia cantare et fle- 
ctere genua differunt specie et thuriiicarc, quia thurificare est actus dis- 
tinctus a genuflexione. Confirmatur, quia si actus religionis non essent 
actus distincti specie, sequeretur illorum actuum religionis (sic);ti. per 
consequens ex hoc sequitur quod non sit necessarium quod quis confitea- 
tur se omisisse celebrare et se omisisse recitare etc., sed quod sufficit di- 
cere: ego omisi bis vel ter actum religionis. 

Ad hoc respondeo quod actus religionis sunt distincti specie in esse 
naturae, non tamen in esse moris. Et sic concesso quod sint distincti spe- 
cie, nego consequentiam, scilicet quod non sit una virtus, quia probabile 
est quod una virtus habeat plures actus distinctos specie. Secundo, pos- 
sumus dicere negando antecedens. Et ad illud quod orare et sacrificare 
sunt actus distincti specie, dico, et est notandum pro hoc, quod aliqui 
sunt actus religionis caerimoniosi qui de se non habent aliquam bonita- 
tem nisi per hoc quod ordinantur ad religionem, id est ad cultum divi- 
num, ut detegere caput, flectere genua etc., et isti non distinguuntur spe- 
cie, sed sunt ejusdem speciei. Sed alii sunt qui, etsi exspectent ad cultum 
divinum et ad religionem, tamen habent aliquam aliam bonitatem a bo- 
nitate religionis, et multa alia includunt; nam celebrare includit etiam 
orationem pro se et pro aliis. Et de his dicimus quod tales actus, si abso- 
lute considerentur ut ad religionem diriguntur, id est ut solum habent 
bonitatem a religione, tunc dico quod sunt unius et ejusdem speciei; non 
tamen ut includunt alia. Et sic ad argumentum dico distinguendo ante- 
cedens, quia si intelligatis de actibus qui solum habent bonitatem a reli- 
gione, id est per hoc quod ordinantur in honorem et cultum Dei, dico 
quod sunt ejusdem speciei. De aliis tamen actibus dico quod possunt dif- 


ferre specie; et sic oportet quod confiteantur omnes species, quia possunt 

habere bonitatem ultra bonitatem religionis, et sic differre specie. Sed 
ultimo potest dici, et melius, quod sive distinguantur illi actus specie sive 
non, non sufficit confiteri solum circumstantias mutantes species, sed 
etiam multum aggravantes. Et quia tales omissiones, dato sint actus re- 
ligionis, sunt circumstantiae multum aggravantes, sequitur quod tene- 


mur eas confiteri. 


ARTICULUS QUARTUS 


Utrum religio sit specialis virtus ab aliis distincta. 


Respondet sanctus Thomas quod sic. Ratio est quia ubi est specialis 
ratio boni, ibi oportet ponere specialem virtutem; sed in religione est dis- 
tincta et specialis bonitas, quia bonum ad quod ordinatur religio est exhi- 
bere, id est reddere Deo debitum honorem. Et cum honor debeatur ali- 
cui ratione excellentiae, Deo autem competit singularis excellentia in 
quantum omnia in infinitum transcendit: sequitur ergo quod debetur ei 
specialis virtus. Allicimur ad hoc comprobandum. Nam videmus quod 
diversis excellentiis personarum diversus honor debetur; alius quidem 
debetur patri, alius regi: relinquitur ergo quod ipsi Deo specialis honor 
debetur. 

In solutione ad primum argumentum notabis modum loquendi Docto 
ris et doctorum antiquorum, quia actum elicitum virtutis vocant actum 
proprium virtutis qui est circa objectum ipsius virtutis, sive sit actus in- 
terior sive actus exterior. Ex quo patet quod modus loquendi moderno- 
rum multum distat a modo loquendi antiquorum, quia actum elicitum et 
imperatum dicunt differre, nam actum virtutis vocant actum manentem 
in voluntate, et actum imperatum vocant actum exteriorem. Sed hoc est 
contra doctores sanctos. Nam actus virtutis secundum omnes antiquos est 
actus elicitus, et actus imperatus est actus qui non est proprie circa ob- 
jectum virtutis, sed circa finem virtutis est imperatus; ut jejunare est 
actus imperatus quia non est proprie actus objecti virtutis, scilicet Dei, 


sed imperatur ab illa. 


ARTICULUS QUINTUS 


Utrum religio sit virtus theologica. 


Respondet sanctus Thomas quod non, quia non habet Deum immedia- 
te pro objecto, sed pro fine. 


Sed contra hoc arguitur. Aliqui actus habent Deum pro objecto im- 

mediato, quia orare Deum habet Deum pro objecto immediato: ergo reli- 
gio est virtus theologica, quia sufficit quod habeat aliquos actus qui ha- 
bent Deum pro objecto immediato. Nam caritas virtus theologica est, 
quamvis aliquando etiam sit circa creaturam. 

Ad hoc dicit Cajetanus quod aliquo modo convenit cum virtute theolo- 
gica, sed non est virtus theologica, id est habet aliquam participationem 
cum virtutibus theologicis, licet non sit talis; et sic dicit quod quantum 
ad actus minus principales habet Deum pro objecto. Secundo et melius 
possumus dicere, quod orare Deum inquantum pertinet ad Deum non est 
actus religionis quia habet Deum pro objecto, sed quia est circa honorem 
Dei; quia si orare Deum non esset cultum facere Deo, non pertineret ad 
religionem. Et sic inquantum est oratio non pertinet ad religionem, sed 
inquantum est cultus Dei. Et ideo non ex illo probatur quod sit virtus 


theologica. 
ARTICULUS SEXTUS 


Utrum religio sit praeferenda aliis virtutibus moralibus. 


Respondetur quod sic. Ratio est quia ea quae sunt ad finem, sortiuntur 
bonitatem ex ordine ad finem: ergo quanto sunt fini propinquiora, tanto 
sunt meliora. Cum autem inter virtutes morales religio sit magis propin- 
qua Deo quam aliae virtutes; Deo enim est propinqua quia ea quae ope- 
ratur immediate ordinantur in honorem Dei. Relinquitur ergo quod reli- 
gio excellit omnes alias virtutes morales. Vide litteram. 

Arguit Cajetanus, quod superius sanctus Thomas, q. 28, dixit quod ju- 
stitia et misericordia sunt perfectiores virtutes inter virtutes morales: 
ergo male dicit sanctus Thomas quod religio est perfectissima virtus. 
Respondet Cajetanus quod, si loquamur dc justitia legali, verum est quod 
est perfectissima et praestantior religione; sed si loquamur de justitia 
particulari, perfectior est religio. Secundo, possemus dicere quod sanctus 
Thomas, quando dixit quod justitia est perfectior, intendebat com para- 
re justitiam ad omnes virtutes cardinales, et non ad religionem, et sic 
non contradicit sibi. Et ad illud de misericordia quod dicit supra, q. 30. 
a. 4, scilicet quod misericordia est maxima inter virtutes morales, dico 
quod religio est simpliciter perfectior. Et illic dico quod sanctus Thomas 
loquitur de virtutibus quae sunt ad proximum, id est intelligit quod mise- 
ricordia est maxima virtus inter virtutes quae sunt ad proximum ; sed ta- 
men religio non est nisi circa Deum. Confirmatur quod religio sit perfe- 


ctior virtus, quia infeiius, q. 132, a. | et 2 dicit sanctus Thomas quod vita 

contemplativa est perfectior virtus; sed religio est pars potissima vitae 


contemplativae: ergo religio est virtus perfectior. 


ARTICULUS SEPTIMUS 


Utrum latria habeat aliquem exteriorem actum. 


Respondet, contra istos haereticos, quod necesse est quod religio ha- 


beat aliquos actus exteriores. 


ARTICULUS OCTAVUS 
Utrum religio sit idem sanctitati. 
Respondet affirmative, scilicet quod religio secundum essentiam est 


idem cum sanctitate. Verum est tamen quod differunt ratione, ut probat 


in littera. Vide illam. 


